АНАЛИЗ НА РЕШЕНИЕТО НА ЗАДАЧА **POOH**

За всеки размер на буркан съпоставяме стойност, равна на размера, умножен по броя на срещанията му. Търсим максималната от тези стойности. Ако има няколко равни взимаме тази с по-голям размер на буркана.

Ограничението за брой буркани допускаше и решения със сложност O(n2). Оптималната реализация е със сложност O(n \* log n). Една малка уловка при имплементацията е, че броят на бурканите (5‘000), умножен по максималната размерност на буркан (1‘000‘000) дава 5 млрд., което не се побира в тип *int*, който най-често се използва от състезателите за целочислени променливи.

*Кратък коментар:*

Идеята ни беше за лесна задача, която би трябвало да е достъпна за всички. По-опитните състезатели биха могли бързо и ефикасно да имплементират решението чрез вградени функции.

Оказа се обаче, че уловката е по-голяма, отколкото предполагахме. Решенията на множество състезатели (включително и национали) се проваляха само заради нея.

*автор: Ясен Трифонов*